CELEX: 32011D0132
Language: hu
Date: 2011-02-28 00:00:00
Title: 2011/132/EU: A Bizottság határozata ( 2011. február 28. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2011-re nyújtandó uniós pénzügyi hozzájárulásról (az értesítés a C(2011) 1100. számú dokumentummal történt)

1.3.2011   
            
            
               HU
            
            
               Az Európai Unió Hivatalos Lapja
            
            
               L 56/17
            
         A BIZOTTSÁG HATÁROZATA
   (2011. február 28.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2011-re nyújtandó uniós pénzügyi hozzájárulásról
   (az értesítés a C(2011) 1100. számú dokumentummal történt)
   (Csak a francia nyelvű szöveg hiteles)
   (2011/132/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen a 17. cikk (3) bekezdése első albekezdésének első mondatára,
   mivel:
   
               (1)
            
            
               A francia hatóságok benyújtották a Bizottságnak a Franciaország tengerentúli megyéiben alkalmazandó növény-egészségügyi intézkedéseket meghatározó 2011. évi programot. E program meghatározza az elérendő célokat, a várható eredményeket, a végrehajtandó intézkedéseket, azok időtartamát és az uniós pénzügyi hozzájárulás lehetőségének figyelembevételével számított költségét is. A programban előírt intézkedések eleget tesznek a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat követelményeinek (2).
            
         
               (2)
            
            
               A Bizottság ezért úgy véli, hogy a program megfelel a 247/2006/EK rendelet 17. cikkének (1) bekezdésében meghatározott követelményeknek.
            
         
               (3)
            
            
               A 247/2006/EK rendelet 17. cikkének (3) bekezdése értelmében meg kell határozni az uniós pénzügyi hozzájárulás megfelelő legnagyobb értékét, a kifizetést pedig a Franciaország által benyújtott dokumentumok alapján kell teljesíteni.
            
         
               (4)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 3. cikke (2) bekezdése a) pontjának értelmében a növény-egészségügyi intézkedések uniós pénzügyi támogatását az Európai Mezőgazdasági Garanciaalapból kell fedezni. Ezen intézkedések pénzügyi ellenőrzése céljából az említett rendelet 9., 36. és 37. cikkét kell alkalmazni.
            
         
               (5)
            
            
               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 75. cikkével, valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (5) 90. cikkének (1) bekezdésével összhangban az intézmény vagy az intézmény által ráruházott hatáskörökkel rendelkező hatóságok által elfogadott olyan finanszírozási döntésnek kell megelőznie az uniós költségvetésből a kiadásokra vállalt kötelezettségeket, amely meghatározza a kiadásokkal járó tevékenységek alapvető elemeit.
            
         
               (6)
            
            
               A francia hatóságok által benyújtott program és az előírt intézkedések 2011-re vonatkoznak. Ezért e határozatot is a naptári év kezdetétől kell alkalmazni, biztosítva ezzel az intézkedések megfelelő finanszírozását és végrehajtását.
            
         
               (7)
            
            
               E határozat finanszírozási döntésnek felel meg a Franciaország által benyújtott program szerinti társfinanszírozási kérelemben szereplő kiadások tekintetében.
            
         
               (8)
            
            
               Az e határozatban előírt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Franciaország tengerentúli megyéiben a növényeket és növényi termékeket károsító szervezetek elleni védekezésre irányuló 2011. évi hatósági programhoz Franciaországnak nyújtandó uniós pénzügyi hozzájárulást a melléklet A. részében meghatározottaknak megfelelően a Bizottság jóváhagyja.
   Ez a hozzájárulás nem haladhatja meg a melléklet B. része szerinti összes támogatható kiadás 60 %-át, és összege legfeljebb 165 000 EUR lehet (héa nélkül).
   2. cikk
   (1)   100 000 EUR előleget ki kell fizetni Franciaország kifizetés iránti kérelmének kézhezvételétől számított 60 napon belül.
   (2)   Az uniós pénzügyi hozzájárulás fennmaradó része akkor fizethető ki, ha az e programra vonatkozó végleges végrehajtási jelentést elektronikus formában legkésőbb 2012. március 15-ig benyújtják a Bizottságnak.
   A jelentés legalább az alábbiakat tartalmazza:
   
               a)
            
            
               a teljes program tömör technikai értékelése (beleértve a fizikai és minőségi célok teljesítésének mértékét, az elért haladást), a közvetlen növény-egészségügyi és gazdasági hatás értékelése; továbbá
            
         
               b)
            
            
               pénzügyi kimutatás, amely alprogramonként és intézkedésenként tünteti fel a ténylegesen felmerült kiadásokat.
            
         (3)   Franciaország a melléklet B. részében meghatározott indikatív költségvetési bontást illetően kiigazíthatja az egyazon alprogramon belüli különböző intézkedések közötti finanszírozást az adott alprogramra vonatkozó uniós hozzájárulás mértékének 15 %-áig, feltéve, hogy ezáltal a programban szereplő támogatható kiadások teljes összegét nem lépi túl, és a program fő célkitűzéseit nem veszélyezteti.
   Minden korrekcióról tájékoztatja a Bizottságot.
   3. cikk
   Ezt a határozatot 2011. január 1-jétől kell alkalmazni.
   4. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2011. február 28-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 42., 2006.2.14., 1. o.
   
      (2)  HL L 242., 2007.9.15., 20. o.
   
      (3)  HL L 209., 2005.8.11., 1. o.
   
      (4)  HL L 248., 2002.9.16., 1. o.
   
      (5)  HL L 357., 2002.12.31., 1. o.
   
      MELLÉKLET
      
         2011. ÉVI PROGRAM ÉS INDIKATÍV KÖLTSÉGVETÉSI BONTÁS
      
      A.   RÉSZ
      
         Program
      
      A program három alprogramból épül fel:
      
                  1.
               
               
                  Franciaország tengerentúli megyéire vonatkozó alprogram:
                  a)   1.1. intézkedés: a károsító szervezetek kimutatására szolgáló, mennyiségi polimeráz-láncreakción (PCR) alapuló módszerek kidolgozása
                  b)   1.2. intézkedés: A citrusfélék termelésének növény-egészségügyi kutatása és felmérése
               
            
                  2.
               
               
                  A Martinique megyére vonatkozó alprogram:
                  2. intézkedés: növény-egészségügyi felmérések és a növényi szaporító anyag nevelésével foglalkozó termelők képzése (virágtermesztés)
               
            
                  3.
               
               
                  A Guadeloupe megyére vonatkozó alprogram:
                  a)   3.1. intézkedés: a gyümölcslegyekre vonatkozó felügyeleti hálózat irányítása
                  b)   3.2. intézkedés: a károsító szervezetek turisztikai tevékenységgel történő behurcolása kockázatának kezelése
               
            B.   RÉSZ
      
         Indikatív költségvetési bontás, a különféle várható eredmények feltüntetésével
      
      
                  (EUR-ban)
               
            
                  Alprogramok
               
               
                  Eredmények
                  (S: szolgáltatásnyújtás, R: kutatás vagy tanulmányi munka)
               
               
                  Támogatható kiadások
               
               
                  Tagállami pénzügyi hozzájárulás
               
               
                  Lehetséges legnagyobb uniós pénzügyi hozzájárulás
               
            
                  
                     A tengerentúli megyékre vonatkozó alprogram
                  
               
            
                  1.1. intézkedés
               
               
                  Mennyiségi polimeráz-láncreakciós (R) módszer
               
               
                  120 000
               
               
                  48 000
               
               
                  72 000
               
            
                  1.2. intézkedés
               
               
                  A citrusfélék betegségeinek kutatása (R) és a citrusfélék termelésének növény-egészségügyi felmérése (S)
               
               
                  35 000
               
               
                  14 000
               
               
                  21 000
               
            
                  Részösszeg
               
               
                  155 000
               
               
                  62 000
               
               
                  93 000
               
            
                  
                     Martinique
                  
               
            
                  2. intézkedés
               
               
                  Növény-egészségügyi felmérések és a növényi szaporítóanyag nevelésével foglalkozó termelők képzése (S)
               
               
                  93 300
               
               
                  37 320
               
               
                  55 980
               
            
                  Részösszeg
               
               
                  93 300
               
               
                  37 320
               
               
                  55 980
               
            
                  
                     Guadeloupe
                  
               
            
                  3.1. intézkedés
               
               
                  A gyümölcslegyekre vonatkozó felügyeleti hálózat irányítása (S)
               
               
                  14 200
               
               
                  5 680
               
               
                  8 520
               
            
                  3.2. intézkedés
               
               
                  A lakosság tájékoztatása a károsító szervezetek behurcolásának kockázatairól (S)
               
               
                  12 500
               
               
                  5 000
               
               
                  7 500
               
            
                  Részösszeg
               
               
                  26 700
               
               
                  10 680
               
               
                  16 020
               
            
                  Összesen
               
               
                  275 000
               
               
                  110 000
               
               
                  165 000